DATE DE INREGISTRARE WORLD OF CRUISE SRL

[Informatie disponibila ca optiune](http://ro.kompass.com/m/easybusiness/)

|  |  |
| --- | --- |
| **Tip** | Sediu central |
| **Anul infiintarii** | 2010 |
| **Forma legala** | SRL |
| **Descrie detaliat Compania pentru a atrage oportunitati de business (NAC08)** | Data processing, hosting and related activities (6311)  [Vezi clasificarea Kompass](https://ro.kompass.com/c/world-of-cruise-srl/ro071188/#classifKompass) |
| **Capital social** |  |
| **Registry of commerce/Nr. reg. comertului** | J32/382/2010 |
| **TVA** | RO27036413 |
| **Angajati la adresa** | De la 10 la 19 angajati |
| **angajati in companie** | De la 10 la 19 angajati |
| **ID Kompass?** | RO071188 |

**OMUNICAT - INCOMPATIBILITATE ŞI SESIZARE PARCHET - 5 FUNCȚIONARI PUBLICI**

7 octombrie 2020, 12:00

**Agenția Națională de Integritate a constatat starea de incompatibilitate în cazul  
a 4 funcționari publici și a sesizat organele de urmărire penală în cazul unui funcționar  
public cu funcție de conducere din cadrul unei instituții publice, după cum urmează:**

|  |  |
| --- | --- |
| **1. PANĂ MARIANA,**  **Director executiv în cadrul Centrului Județean Argeș al Agenției de Plăți și Intervenție pentru Agricultură** | **SESIZARE PARCHET**  Agenția Națională de Integritate a sesizat Parchetul de pe lângă Judecătoria Pitești, cu privire la posibila încălcare de către PANĂ MARIANA, Director executiv în cadrul Centrului Județean Argeș al Agenției de Plăți și Intervenție pentru Agricultură, a dispozițiilor art. 301 din Codul Penal.    În exercitarea atribuțiilor de serviciu aferente funcției de director executiv, persoana evaluată a îndeplinit un act prin care s-a obținut un folos de natură patrimonială pentru sora sa, prin emiterea și semnarea unei Decizii, conform căreia, începând cu data de 25 noiembrie 2019, sora persoanei evaluate este numită în funcția publică de execuție de consilier superior la APIA Centrul Județean Argeș – Centrul Local Costești.    Având în vedere cele de mai sus, rezultă indicii privind săvârșirea infracțiunii de conflict de interese penal, respectiv *„folosirea funcției pentru favorizarea unor persoane”*, prevăzute de art. 301, alin. (1) din Legea nr. 286/2009 privind Codul penal. |
| **2. DRĂGAN MIRCEA PETRU,**  **Funcţionar public în cadrul Consiliului Judeţean Satu Mare şi fost funcționar public în cadrul Direcției Județene pentru Cultură Satu Mare** | **INCOMPATIBILITATE**  În perioada deținerii calității de funcționar public (expert, director executiv)în cadrul Direcției Județene pentru Cultură Satu Mare (30 iunie 2012 – 11 septembrie 2017) a exercitat funcții și activități în alte domenii de activitate din sectorul privat, care sunt în legătură indirectă cu atribuţiile exercitate ca funcţionar public.  Astfel, persoana evaluată a încălcat dispozițiile art. 96, alin. (1) din Legea nr. 161/2003. |
| **3. POP CORNELIA,**  **Funcționar public în cadrul Primăriei Comunei Beclean,**  **Județul Brașov** | **INCOMPATIBILITATE**  În perioada 10 octombrie 2016 – 13 noiembrie 2017, a exercitat simultan cu funcția publică de execuție de consilier la Compartimentul Contabilitate din cadrul Primăriei Comunei Beclean și funcția de administrator financiar (patrimoniu) - contabil șef la Școala Primară Beclean.    Astfel, persoana evaluată a încălcat dispozițiile art. 94, alin. (2) lit. a) din Legea nr. 161/2003. |
| **4. GALIȚ CLAUDIA, Funcționar public în cadrul Primăriei Comunei Popești,**  **Județul Iași** | **INCOMPATIBILITATE**  În perioada 07 septembrie 2017 – 24 aprilie 2019, atribuţiile exercitate ca funcţionar public în cadrul primăriei, au fost în legătură directă sau indirectă cu activitățile desfășurate în sectorul privat (mandatar al unor persoane fizice în vederea reprezentării acestora în instanțele de judecată).    Astfel, persoana evaluată a încălcat dispozițiile art. 96, alin. (1) din Legea nr. 161/2003. |
| **5. PIȘTEA ILEANA,**  **fost Funcționar public în cadrul Primăriei Municipiului Mediaș,**  **Județul Sibiu** | **INCOMPATIBILITATE**  În perioada 01 iulie 2017 - 30 iulie 2020, a exercitat simultan cu funcția publică de Șef serviciu la Serviciul Învățământ – Sănătate din cadrul primăriei și funcția de economist în cadrul unei societăți comerciale, realizând venituri din activitățile desfășurate în privat în sumă de 24.365 lei.    Astfel, atribuţiile exercitate ca funcţionar public au fost în legătură directă sau indirectă cu atribuţiile exercitate ca economist în sectorul privat.    Astfel, persoana evaluată a încălcat dispozițiile art. 96, alin. (1) din Legea nr. 161/2003. |

Persoanele evaluate au fost informate despre declanșarea procedurii de evaluare, elementele identificate, precum și drepturile de care beneficiază - *de a fi asistate sau reprezentate de un avocat și de a prezenta date sau informații pe care le consideră necesare, personal ori prin transmiterea unui punct de vedere scris.***DRĂGAN MIRCEA PETRU nu a depus la dosarul de evaluare un punct de vedere, în exercitarea dreptului la apărare.**

Persoanele menționate au încălcat următoarele prevederi legale:

        - **art. 94, alin. (2) lit. a) din Legea nr. 161/2003**, potrivit căruia*„Funcţionarii publici, funcţionarii publici parlamentari şi funcţionarii publici cu statut special pot exercita funcţii sau activităţi în domeniul didactic, al cercetării ştiinţifice, al creaţiei literar-artistice. Funcţionarii publici, funcţionarii publici parlamentari şi funcţionarii publici cu statut special pot exercita funcţii în alte domenii de activitate din sectorul privat, care nu sunt în legătură directă sau indirectă cu atribuţiile exercitate ca funcţionar public, funcţionar public parlamentar sau funcţionar public cu statut special, potrivit fişei postului.”*

      - **art. 96, alin. (1) din Legea nr. 161/2003,**potrivit căruia *„(1) Funcționarii publici, funcționarii publici parlamentari și funcționarii publici cu statut special pot exercita funcții sau activități în domeniul didactic, al cercetării științifice, al creației literar-artistice. Funcționarii publici, funcționarii publici parlamentari și funcționarii publici cu statut special pot exercita funcții în alte domenii de activitate din sectorul privat, care nu sunt în legătură directă sau indirectă cu atribuțiile exercitate ca funcționar public, funcționar public parlamentar sau funcționar public cu statut special, potrivit fișei postului.”*

*„Fapta persoanei cu privire la care s-a constatat […] starea de incompatibilitate constituie abatere disciplinară și se sancționează potrivit reglementării aplicabile demnității, funcției sau activității respective […]”.*

*„Persoana […] față de care s-a constatat […] starea de incompatibilitate este decăzută din dreptul de a mai exercita o funcție sau o demnitate publică […] pe o perioadă de 3 ani de la data eliberării, destituirii din funcția ori demnitatea publică respectivă sau a încetării de drept a mandatului. Dacă persoana a ocupat o funcție eligibilă, nu mai poate ocupa aceeași funcție pe o perioadă de 3 ani de la încetarea mandatului”.*

Agenția Națională de Integritate își exercită atribuțiile cu respectarea principiilor legalității, confidențialității, imparțialității, independenței operaționale, celerității, bunei administrări, precum și al dreptului la apărare.